kardosdrur/scandi-wiki huggingface dataset:
Daniel Fauché

Daniel Fauché (født 22. december 1966 i Chantilly, Frankrig) er en fransk tidligere roer.

Fauché var en del af den franske firer uden styrmand, der vandt sølv ved OL 1996 i Atlanta. Bådens øvrige besætning var Bertrand Vecten, Olivier Moncelet og Gilles Bosquet. Franskmændene sikrede sig sølvet efter en finale, hvor den australske båd vandt guld, mens Storbritannien fik bronze. Han deltog også ved OL 1992 i Barcelona i firer med styrmand og ved OL 2000 i Sydney, igen i firer uden styrmand.

Fauché vandt desuden fire VM-medaljer i firer uden styrmand, heriblandt en guldmedalje ved VM 1993 i Tjekkiet..

OL-medaljer 
 1996:  Sølv i firer uden styrmand

Referencer

Eksterne henvisninger 

Roere fra Frankrig
Gilles Bosquet

Gilles Bosquet (født 14. juli 1974 i Reims, Frankrig) er en fransk tidligere roer.

Bosquet var en del af den franske firer uden styrmand, der vandt sølv ved OL 1996 i Atlanta. Bådens øvrige besætning var Bertrand Vecten, Olivier Moncelet og Daniel Fauché. Franskmændene sikrede sig sølvet efter en finale, hvor den australske båd vandt guld, mens Storbritannien fik bronze. Han deltog i samme disciplin ved OL 2000 i Sydney, hvor franskmændene endte på syvendepladsen.

Bosquet vandt desuden tre VM-medaljer, heriblandt en guldmedalje i firer med styrmand ved VM 2001 i Luzern.

OL-medaljer 
 1996:  Sølv i firer uden styrmand

Referencer

Eksterne henvisninger 

Roere fra Frankrig
Personer fra Reims
Jeffrey McLaughlin

Jeffrey McLaughlin (født 31. oktober 1965 i Summit, New Jersey, USA) er en amerikansk tidligere roer, og dobbelt olympisk medaljevinder.

McLaughlin var en del af den amerikanske otter, der vandt bronze ved OL 1988 i Seoul, hvor Vesttyskland og Sovjetunionen fik henholdsvis guld og sølv. Fire år senere, ved OL 1992 i Barcelona, var han med i amerikanernes sølvvindende firer uden styrmand, kun besejret af Australien.

McLaughlin vandt desuden to VM-medaljer gennem karrieren, en guldmedalje i otter ved VM 1987 i København og en sølvmedalje i firer uden styrmand ved VM 1991 i Wien.

OL-medaljer 
 1992:  Sølv i firer uden styrmand
 1988:  Bronze i otter

Referencer

Eksterne henvisninger 

Roere fra USA
Personer fra New Jersey
Doug Burden

William Douglas "Doug" Burden (født 29. juli 1965 i Rutland, Vermont, USA) er en amerikansk tidligere roer, og dobbelt olympisk medaljevinder.

Burden var en del af den amerikanske otter, der vandt bronze ved OL 1988 i Seoul, hvor Vesttyskland og Sovjetunionen fik henholdsvis guld og sølv. Fire år senere, ved OL 1992 i Barcelona, var han med i amerikanernes sølvvindende firer uden styrmand, kun besejret af Australien. Han var også med i otteren ved OL 1996 i Atlanta, hvor amerikanerne sluttede på femtepladsen.

Burden vandt desuden to VM-medaljer gennem karrieren, en guldmedalje i otter ved VM 1987 i København og en bronzemedalje i firer uden styrmand ved VM 1986 i Nottingham.

OL-medaljer 
 1992:  Sølv i firer uden styrmand
 1988:  Bronze i otter

Referencer

Eksterne henvisninger 

Roere fra USA
Personer fra Vermont
Olympiske medaljevindere i roning
Olympiske sølvmedaljevindere fra USA
Olympiske bronzemedaljevindere fra USA
Medaljevindere ved sommer-OL 1988
Medaljevindere ved sommer-OL 1992
Thomas Bohrer

Thomas Robert Bohrer (født 6. august 1963 i West Islip, New York, USA) er en amerikansk tidligere roer, og dobbelt olympisk medaljevinder.

Bohrer var en del af den amerikanske firer uden styrmand, der vandt sølv ved OL 1988 i Seoul. Bådens øvrige besætning var Raoul Rodriguez, Richard Kennelly og David Krmpotich. Fire år senere vandt han sin anden sølvmedalje i disciplinen ved OL 1992 i Barcelona, denne gang sammen med Jeffrey McLaughlin, Doug Burden og Patrick Manning.

Bohrer vandt desuden tre VM-medaljer i firer uden styrmand gennem karrieren, sølvmedaljer i henholdsvis 1989 og 1991 og en bronzmedalje i 1993.

OL-medaljer 
 1988:  Sølv i firer uden styrmand
 1992:  Sølv i firer uden styrmand

Referencer

Eksterne henvisninger 

Roere fra USA
Personer fra New York
Patrick Manning (roer)

Patrick Francis "Pat" Manning, Jr. (født 6. maj 1967 i Poughkeepsie, New York, USA) er en amerikansk tidligere roer.

Manning var en del af den amerikanske firer uden styrmand, der vandt sølv ved OL 1992 i Barcelona. Bådens øvrige besætning var Jeffrey McLaughlin, Doug Burden og Thomas Bohrer. Den amerikanske båd sikrede sølvmedaljen efter en finale, hvor Australien vandt guld, mens Slovenien fik bronze. Det var det eneste OL, Manning deltog i.

Manning vandt desuden en VM-sølvmedalje i firer uden styrmand i 1991.

OL-medaljer 
 1992:  Sølv i firer uden styrmand

Referencer

Eksterne henvisninger 

Roere fra USA
Personer fra New York
Raoul Rodriguez

Raoul Pablo Rodriguez (født 1. februar 1963 i Ann Arbor, Michigan, USA) er en amerikansk tidligere roer.

Rodriguez var en del af den amerikanske firer uden styrmand, der vandt sølv ved OL 1988 i Seoul. Bådens øvrige besætning var Thomas Bohrer, Richard Kennelly og David Krmpotich. Den amerikanske båd sikrede sølvmedaljen efter en finale, hvor Østtyskland vandt guld, mens Vesttyskland fik bronze. Det var det eneste OL, Rodriguez deltog i.

Rodriguez vandt desuden en VM-sølvmedalje i firer uden styrmand i 1989.

OL-medaljer 
 1988:  Sølv i firer uden styrmand

Referencer

Eksterne henvisninger 

Roere fra USA
Personer fra Michigan
Richard Kennelly

Richard Bayard Kennelly, Jr. (født 4. juli 1965 i Boston, Massachusetts, USA) er en amerikansk tidligere roer.

Kennelly var en del af den amerikanske firer uden styrmand, der vandt sølv ved OL 1988 i Seoul. Bådens øvrige besætning var Thomas Bohrer, Raoul Rodriguez og David Krmpotich. Den amerikanske båd sikrede sølvmedaljen efter en finale, hvor Østtyskland vandt guld, mens Vesttyskland fik bronze. Han deltog også ved OL 1992 i Barcelona, som del af den amerikanske otter, der sluttede på fjerdepladsen.

OL-medaljer 
 1988:  Sølv i firer uden styrmand

Referencer

Eksterne henvisninger 

Roere fra USA
Personer fra Boston
David Krmpotich

David Matthew Krmpotich (født 20. april 1955 i Duluth, Minnesota, USA) er en amerikansk tidligere roer.

Krmpotich var en del af den amerikanske firer uden styrmand, der vandt sølv ved OL 1988 i Seoul. Bådens øvrige besætning var Thomas Bohrer, Raoul Rodriguez og Richard Kennelly. Den amerikanske båd sikrede sølvmedaljen efter en finale, hvor Østtyskland vandt guld, mens Vesttyskland fik bronze. Det var det eneste OL han deltog i.

Krmpotich vandt desuden én VM-medalje, en bronzemedalje i otter ved VM 1986 i Nottingham.

OL-medaljer 
 1988:  Sølv i firer uden styrmand

Referencer

Eksterne henvisninger 

Roere fra USA
Personer fra Minnesota
Adolf Frederik 5. af Mecklenburg-Strelitz

Adolf Frederik 5. (; 22. juli 1848 – 11. juni 1914) var storhertug af det lille storhertugdømme Mecklenburg-Strelitz i Nordtyskland fra 1904 til sin død i 1914.

Han var søn af sin forgænger storhertug Frederik Vilhelm 2. af Mecklenburg-Strelitz. Han blev efterfulgt som storhertug af sin søn Adolf Frederik 6.

Biografi

Tidlige liv 
Adolf Frederik blev født den 22. juli 1848 i Neustrelitz i Mecklenburg som det eneste overlevende barn af den daværende Arvestorhertug Frederik Vilhelm af Mecklenburg-Strelitz i hans ægteskab med den britiske prinsesse Augusta af Cambridge. Hans far var den ældste søn af Storhertug Georg af Mecklenburg-Strelitz, der herskede over det lille storhertugdømme Mecklenburg-Strelitz i det nordlige Tyskland. 

Ved farfaderens død i 1860 besteg Adolf Frederiks far tronen som Storhertug Frederik Vilhelm 2.

Ægteskab 

Arvestorhertug Adolf Frederik giftede sig den 17. april 1877 i Dessau med Prinsesse Elisabeth af Anhalt (1857–1933), datter af Hertug Frederik 1. af Anhalt og Prinsesse Antoinette af Sachsen-Altenburg. I ægteskabet blev der født fire børn.

Senere liv 
I 1904 døde hans far, Storhertug Frederik Vilhelm 2., og Adolf Frederik blev dermed storhertug af Mecklenburg-Strelitz som Adolf Frederik 5.

Storhertug Adolf Frederik døde efter en regeringstid på 10 år i 1914. Han blev begravet i Mirow Slotskirke i Mecklenburg. Storhertuginde Elisabeth overlevede sin mand med 19 år og døde 75 år gammel den 20. juli 1933 i Neustrelitz i Mecklenburg.

Børn 
 Marie (1878–1948) 
 ∞ 1899–1908 Grev Georg Jametel (1859–1944)
 ∞ 1914 Prins Julius Ernst til Lippe(-Biesterfeld) (1873–1952)
 Jutta (1880–1946) – efter sit ægteskab tog hun navnet Militza
 ∞ 1899 Kronprins Danilo af Montenegro (1871–1939)
 Adolf Frederik (1882–1918) – sidste storhertug af Mecklenburg-Strelitz 1914–1918
 Karl Borwin (1888–1908)

Se også 
Mecklenburg

Eksterne links 

Huset Mecklenburg
Storhertuger af Mecklenburg-Strelitz
Personer fra Neustrelitz
Tyskere i 1800-tallet
Tyskere i 1900-tallet
Mads Frøkjær-Jensen

Mads Frøkjær-Jensen (født 29. juli 1999) er en dansk fodboldspiller, der spiller for Preston som midtbane.

Klubkarriere

Odense Boldklub 
Frøkjær skiftede til Odense Boldklub i 2014. 

Den 19. december 2017 skrev Frøkjær under på en treårig professionel kontrakt gældende fra sommeren 2018, og han blev samtidig permanent en del af klubbens førsteholdstrup. Han fik sin officielle debut den 6. september 2018 i DBU Pokalen, hvor han startede på bænken, inden han erstattede Nicklas Helenius i det 73. minut i en 4-0-sejr over Akademisk Boldklub.

Frøkjær fik sin debut i Superligaen den 14. april 2019 i en kamp mod FC Midtjylland efter at være blevet skiftet ind med 17 minutter tilbage af kampen. Han spillede i alt fem kampe (fire Superligakampe; 1 kamp i DBU Pokalen) i 2018-19-sæsonen.

Referencer

Eksterne henvisninger 
 

Fodboldspillere fra Hvidovre IF
Fodboldspillere fra Avedøre IF
Fodboldspillere fra Greve Fodbold
Crispy

Crispy var et dansk bubblegum dance-band, der blev dannet i København i 1997 af musikproducent Mads B.B. Krog og musikerne Christian Møller og Mette Christensen. Deres vigtigste hits er "Licky Licky" fra albummet 1998 The Game og deres enormt succesrige 2000-single "In & Out".

Gruppens debutalbum, The Game, blev indspillet i 1997, men det blev ikke udgivet før i midten af 1998. Og flere versioner af albummet blev udgivet, hvor den mest almindelige var 12 numre. Den japanske version af albummet indeholdt fire eksklusive bonusspor, herunder to uudgivne sange som "Bad Girls" og "Happy King". Bandet var meget succesrig i Skandinavien og Asien og blev tildelt "Pop Shop Award '98" for bedste skandinaviske debutudgivelse i 1998 blandt 15 nominerede. Gruppen har optrådt over 150 koncerter i hele Europa og turneret også i slutningen af 1998 i Japan og optrådt i Tokyo, Nagoya og Osaka.

Diskografi

Album 
 The Game (1998)

Singler 
 "Kiss Me Red" (1998)
 "Licky Licky" (1998)
 "Love Is Waiting" (1998)
 "Calendar Girl" (1998)
 "Mr. Dinosaur" (1999)
 "DJ Santa" (1999)
 "I Like..." (2000)
 "In & Out" (2000)

Kilder

Eksterne henvisninger 
 
 Crispy på danishcharts.com
 Crispy på Bubblegum Dancer
 Crispy på The Eurodance Encyclopædia

Dancegrupper fra Danmark
Musikgrupper fra 1997
Bubblegum dance
Blade: Trinity

Blade: Trinity er en amerikansk film fra 2004. Den blev instrueret af David S. Goyer, der også skrev manuskriptet.

Medvirkende 
 Wesley Snipes som Eric Brooks/Blade
 Kris Kristofferson som Abraham Whistler
 Dominic Purcell som "Drake"
 Jessica Biel som Abigail Whistler
 Ryan Reynolds som Hannibal King
 Parker Posey som Danica Talos
 Mark Berry som Chief Martin Vreede
 John Michael Higgins som  Dr. Edgar Vance
 Paul "Triple H" Levesque som Jarko Grimwood
 Natasha Lyonne som Sommerfield

Eksterne henvisninger 
 

Amerikanske film fra 2004
Gyserfilm fra USA
Superheltefilm
Science fiction-film fra USA
Vampyrfilm
Film baseret på tegneserier
Northeast Division

Northeast Division var ishockeydivision i USA og Canada fra 1993 til 2013. Det var en af de divisioner, der udgjorde Eastern Conference i National Hockey League. Northeast Division blev oprettet i 1993 i forbindelse med en omstrukturering af ligaen som en efterfølger til Adams Division.

Divisionen blev nedlagt i forbindelse med omstruktureringen af ligaen i 2013, hvor samtlige fem hold i Northeast Division blev placeret i Atlantic Division.

Hold 

Northeast Division har gennem historien bestået af mellem 5 og 7 hold, og sammensætningen er flere gange blevet ændret. I de to første sæsoner, 1993-94 og 1994-95, bestod Pacific Division af syv hold, hvoraf de seks stammede fra den nedlagte Adams Division: Boston Bruins, Buffalo Sabres, Hartford Whalers, Montreal Canadiens, Ottawa Senators og Quebec Nordiques. Det sidste hold, Pittsburgh Penguins, havde indtil da spillet i Patrick Division. I 1995 flyttede Quebec Nordiques til Denver og skiftede navn til Colorado Avalanche, og blev derfor flyttet fra Northeast Division til Pacific Division. I 1997 flyttede Hartford Whalers til Greensboro, North Carolina og skiftede navn til Carolina Hurricanes, men holdet forblev i Northeast Division. 

I 1998 blev National Hockey League omorganiseret, hvilket bl.a. betød at ligaen gik fra fire til seks divisioner. I den forbindelse blev Carolina Hurricanes flyttet til Southeast Division, mens Pittsburgh Penguins skiftede til Atlantic Division. Til gengæld modtog Northeast Divison Toronto Maple Leafs, der blev overført fra Central Division. 

Herefter forblev divisionssammensætningen uændret i 15 sæsoner, indtil ligaen i 2013 gennemførte en ny realignment, der reducerede antallet af divisoner fra seks til fire. I den forbindelse blev alle fem hold i Northeast Division placeret i den nye Atlantic Division.

Resultater

Divisionsmesterskaber

Placeringer

Sæsoner 

Divisioner i National Hockey League
Etableret i 1993
A Salty Taste To The Lake

A Salty Taste To The Lake er det danske indiepop band Caper Clowns andet album. Det blev udgivet 5. oktober 2018.

Albummet blev positivt modtaget i Danmarks Radio hvor især nummeret The Way I Dream fik meget airplay på P4 og P5.

Albummet fik også international opmærksomhed og generelt positive anmeldelser, bl.a. i engelske Shindig Magazine hvor det fik 5 stjerner af anmelder David Bash.

Spor 
 "The Way I Dream" - 2:43
 "Lifeline" - 3:47
 "Kissing Daylight" - 3:23
 "Second To None" - 3:30
 "Sacre Bleu" - 2:57
 "Pretty & Underwear" - 3:16
 "Loops" - 3:06
 "Paper Trail" - 3:19
 "What If" - 3:34
 "Me For A Friend" - 2:55
 "As Long As She Is Around Me" - 3:24

Referencer

Eksterne henvisninger 
Caper Clowns Band  på Gateway Music
A Salty Taste To The Lake på Spotify

Popalbum fra Danmark
Album fra 2018
Dzhokhar Tsarnaev

Dzhokhar Anzorovich Tsarnaev (født 22. juli 1993) er en Kirgisisk-Amerikansk dømt terrorist af tjetjensk afstamning, der blev dømt for bombningen i Boston den 15. april under Boston Maraton i 2013 sammen med sin bror Tamerlan Tsarnaev. Bomberne dræbte tre mennesker og sårede cirka 280 andre.

Efter angrebet, blev en politibetjent ved navn Sean Collier skudt og dræbt den 18. april i et mislykket forsøg fra brødrene på at stjæle betjentens pistol. Senere opstod en skududveksling mellem politiet og Tsarnaev-brødrene. Tamerlan blev dræbt, og en anden politibetjent blev kritisk såret i løbet af Tsarnaevs flugt i en SUV. Tsarnaev blev såret, men slap væk, og der opstod en stor eftersøgning med tusinder af betjente, der søgte i et 20-blokkeområde i Watertown, Massachusetts. Dagen efter fandt politiet Dzhokhar, der havde gemt sig i en båd på en trailer ved en villa og de anholdt ham. Tsarnaev sagde senere under afhøring, at han også havde planer om at bombe Times Square i New York City. Tsarnaev sagde også til myndighederne, at han og hans bror i det mindste delvist blev radikaliseret ved at se et foredrag fra Anwar al-Awlaki. Han blev senere dømt til døden den 24. juni 2015.

Terrorister
Camilla Pytlick

Camilla Bogetoft Pytlick (født 6. november 1997) er en dansk håndboldspiller, som spiller i TTH Holstebro.

Privat 
Hun er datter af tidligere håndboldspiller Berit Bogetoft og håndboldtræner Jan Pytlick. Hun er søster til Simon Pytlick, der også spiller elitehåndbold.

Referencer

Eksterne henvisninger 

Håndboldspillere fra Danmark
Personer fra Svendborg
Laura Jensen

Laura Cecilie Jensen (født 2. maj 1999) er en dansk håndboldspiller, som spiller for den svenske klub IK Sävehof.

Referencer 

Håndboldspillere fra Herning-Ikast Håndbold
Håndboldspillere fra Danmark
Dracula (plante)

Dracula er en slægt af orkidéer. Dracula indgår i familien orkidéer.

Dracula, i alfabetisk rækkefølge  

 Dracula adrianae
 Dracula alcithoe
 Dracula amaliae
 Dracula andreettae
 Dracula anicula
 Dracula anthracina
 Dracula antonii
 Dracula aphrodes
 Dracula astuta
 Dracula barrowii
 Dracula bella
 Dracula bellerophon
 Dracula benedictii
 Dracula berthae
 Dracula brangeri
 Dracula callithrix
 Dracula carcinopsis
 Dracula carlueri
 Dracula chestertonii
 Dracula chimaera
 Dracula chiroptera
 Dracula christineana
 Dracula circe
 Dracula citrina
 Dracula cochliops
 Dracula cordobae
 Dracula cutis-bufonis
 Dracula dalessandroi
 Dracula dalstroemii
 Dracula decussata
 Dracula deltoidea
 Dracula deniseana
 Dracula dens-canis
 Dracula diabola
 Dracula diana
 Dracula dodsonii
 Dracula erythrochaete
 Dracula erythrocodon
 Dracula exasperata
 Dracula fafnir
 Dracula felix
 Dracula fuligifera
 Dracula fuliginosa
 Dracula gastrophora
 Dracula gigas
 Dracula gorgona
 Dracula gorgonella
 Dracula hawleyi
 Dracula hirsuta
 Dracula hirtzii
 Dracula houtteana
 Dracula inaequalis
 Dracula incognita
 Dracula inexperata
 Dracula insolita
 Dracula iricolor
 Dracula janetiae
 Dracula kareniae
 Dracula lafleurii
 Dracula lehmanniana
 Dracula lemurella
 Dracula leonum
 Dracula levii
 Dracula ligiae
 Dracula lindstroemii
 Dracula lotax
 Dracula maduroi
 Dracula mantissa
 Dracula marsupialis
 Dracula mendozae
 Dracula minax
 Dracula mopsus
 Dracula morleyi
 Dracula navarroorum
 Dracula nigritella
 Dracula nosferatu
 Dracula nycterina
 Dracula octavioi
 Dracula olmosii
 Dracula ophioceps
 Dracula orientalis
 Dracula ortiziana
 Dracula papillosa
 Dracula pholeodytes
 Dracula pileus
 Dracula platycrater
 Dracula polyphemus
 Dracula portillae
 Dracula posadarum
 Dracula presbys
 Dracula psittacina
 Dracula psyche
 Dracula pubescens
 Dracula pusilla
 Dracula radiosa
 Dracula radiosyndactyla
 Dracula rezekiana
 Dracula ripleyana
 Dracula robledorum
 Dracula roezlii
 Dracula rojasii
 Dracula saulii
 Dracula schudelii
 Dracula senex-furens
 Dracula sergioi
 Dracula severa
 Dracula sibundoyensis
 Dracula sijmii
 Dracula simia
 Dracula sodiroi
 Dracula syndactyla
 Dracula terborchii
 Dracula trinympharum
 Dracula tsubotae
 Dracula tubeana
 Dracula ubangina
 Dracula wallisii
 Dracula vampira
 Dracula veleziana
 Dracula velutina
 Dracula venefica
 Dracula venosa
 Dracula verticulosa
 Dracula vespertilio
 Dracula villegasii
 Dracula vinacea
 Dracula vlad-tepes
 Dracula woolwardiae
 Dracula xenos

Galleri

Kilder

Eksterne henvisninger 

Gøgeurt-familien
Jack Clarke

Jack Clarke kan henvise til:

 Jack Clarke (rugbyspiller) (f. 1968), irsk rugbyspiller
 Jack Clarke (racerkører) (f. 1988), britisk racerkører
 Jack Clarke (fodboldspiller) (f. 2000), engelsk fodboldspiller
Torben Melchior

Torben Melchior (født den 19. august 1940 i København) er en dansk jurist og tidligere højesteretspræsident.

Torben Melchior blev cand.jur. fra Københavns Universitet 1964, Master of laws ved Harvard University i 1965 og advokat i 1971. Han har blandt andet været sekretær hos Folketingets Ombudsmand 1965-1966, sekretær i Justitsministeriet i 1966, dommerfuldmægtig 1968-1970, medhjælper hos Statsadvokaten for Sjælland 1971-1974, kontorchef i Justitsministeriet 1976. Dommer i Østre Landsret 1987-1991, højesteretsdommer fra 1991 og højesteretspræsident 2004-2010. Fra 2010 censor ved Københavns Universitet. Nu pensionist, men dømmer stadig voldgiftssager. Derudover har han været formand for Advokatnævnet 1995-2002.
 
Torben Melchior er tildelt storkorset af Dannebrogordenen, får personen malet sit eget våbenskjold, der hænges op i  Frederiksborg Slotskirke i Hillerød, som der er offentlig adgang til.

Torben Melchior søn af højesteretssagfører J.A. Melchior og Marie Louise le Maire. Han er gift med forhenværende forskningsbibliotekar Barbara Louise Melchior.

Referencer 

Højesteretsdommere fra Danmark
Højesteretspræsidenter fra Danmark
Danskere i 1900-tallet
Danskere i 2000-tallet
Personer fra København
Torben
Jøder fra Danmark
Storkors af Dannebrog
Draculas datter

Draculas dotter er en amerikansk vampyrfilm fra 1936 og den blev instrueret af Lambert Hillyer. Filmen blev produceret af Universal Pictures der lavede flere film i genren i 1930'erne, og det var en efterfølger til Dracula fra 1931.

Medvirkende 
Otto Kruger som Jeffrey Garth
Gloria Holden som Grevinden Marya Zaleska, Draculas datter
Marguerite Churchill som Janet
Edward Van Sloan som Von Helsing (sic!)
Gilbert Emery som Sir Basil Humphrey
Irving Pichel som Sandor
Halliwell Hobbes som Hawkins
Billy Bevan som Albert
Nan Grey som Lili
Hedda Hopper som Lady Esme Hammond
E.E. Clive som Sgt. Wilkes

Eksterne henvisninger 
 

Amerikanske film fra 1936
Gyserfilm fra USA
Sort-hvide film fra USA
Vampyrfilm
LGBT-relaterede film
Gyserfilm baseret på bøger
Julie Jensen

Julie Jensen kan henvise til:

 Julie Jensen (håndboldspiller) (f. 1996), dansk håndboldspiller
 Julie Jensen (skiløber) (f. 1990), norsk freestyleskiløber
 Julie Kepp Jensen (f. 2000), dansk konkurrencesvømmer
 Julie Trustrup Jensen (f. 1994), dansk fodboldspiller
Abraham Gedalia Levin

Abraham Gedalia Levin, født omkring 1727 død 23 maj 1793, var en dansk overrabbiner. 

Abraham Gedalia Levin var overrabbiner i København fra 1778 efter Hirsch Samuel Levy som døde samme år, Gedalia Levin fungerede som overrabbiner til sin død 1793.

Abraham Gedalia Levins søn Rabbi Abraham Gedalia blev også overrabbiner i København. Abraham Gedalia Levin, var søn Arje Lob(1695-1785) som var rabbiner i Lokatstji i Volhynien. 

Overrabbinere i Danmark
Jøder fra Volhynien
Danskere i 1700-tallet
Smart Money

Smart Money er en amerikansk kriminalfilm fra 1931. Filmen blev instrueret af Alfred E. Green og havde Edward G. Robinson, James Cagney og Evalyn Knapp i hovedrollerne.
Filmen blev nomineret til en Oscar for bedste historie.

Eksterne Henvisninger 
 

Amerikanske film fra 1931
Engelsksprogede film
Sort-hvide film fra USA
Film fra Warner Bros.
Kriminalfilm fra USA
Rabbi Abraham Gedalia

Rabbi Abraham Gedalia (født i 1753 i Polen, død i 1827) , var en dansk overrabbiner.

Abraham Gedalia blev født i Polen hvor hans far Abraham Gedalia Levin var rabbiner og fulgte i sin fars fodspor og blev selv rabbiner i Gnesen i Polen. I 1779 blev hans far udpeget som overrabbiner i København, og igen fulgte han sin far og blev fra 1782 medhjælper for ham i København, før han i 1787 betegnes som underrabbiner.

Da Abraham Gedalia Levin døde i 1793, efterfulgte Abraham Gedalia sin far i embedet som overrabbiner. Han blev selv overrabbiner i 34 år. Flere fremtrædende danske jøder foreslog derefter at konstituere sønnen Salomon som ny overrabbiner, da Abraham Gedalia døde i 1827, men det lykkedes ikke. I stedet blev Abraham Gedalia efterfulgt af Abraham Alexander Wolff.

Overrabbinere i Danmark
Jøder fra Polen
Danskere i 1700-tallet
Adolf Frederik 6. af Mecklenburg-Strelitz

Adolf Frederik 6. () (17. juni 1882 – 23. februar 1918) var den sidste storhertug af Mecklenburg-Strelitz fra 1914 til 1918.

Eksterne links 

Huset Mecklenburg
Storhertuger af Mecklenburg-Strelitz
Personer fra Neustrelitz
Tyskere i 1800-tallet
Tyskere i 1900-tallet
Boldklubben Borup

Boldklubben Borup af 1911 er en dansk fodboldklub hjemmehørende i Borup på Sjælland.

Historie 
Klubben blev grundlagt i den 24. april 1911 i Brohusgade 25 af blandt andre Harald Hansen, Andreas Jensen og Georg Jørgensen. I 1915 søgte klubben om optagelse i Københavns Boldspil Union, men fik afslag herpå.

Referencer 

Etableret i 1911
Fodboldklubber under DBU København
Idrætsforeninger i Danmark
Borup (Køge Kommune)
Israel Ber

Israel Ber af huset Lämlein (født cirka 1660, Głogów, begravet 31. marts 1732 i Fredericia) var en dansk overrabbiner i København. Han flyttede til Fredericia i 1728, hvorefter Marcus David overtog posten.

Han er forfatter af Ohel Israel, en lærebog for schæchtere.

Israel Ber var gift 1728 med Hendelche Joseph, født ca. 1704, Begravet 1. juni 1786 i Fredericia.

Overrabbinere i Danmark
Personer fra Glogow
Danskere i 1700-tallet